Innerdalstårnet

Innerdalstårnet (Tårnet, Dalatårnet) er et fjell i Sunndal kommune i Møre og Romsdal fylke. Fjellet ligger i Innerdalen, like ved Innerdalshytta. Det har en høyde på  meter over havet. Sammen med Lilletårnet (1 344 moh.) utgjør Innerdalstårnet nordenden på Tårnmassivet, som også omfatter Tårnfjellet  (1 521 moh.), Tåga (1 840 moh.) og Såtbakkollen (1 632 moh.). 

11. august 1848 gikk det et jordskred fra Innerdalstårnet som rammet Giklingsetra. To seterjenter omkom i ulykken. 

Innerdalstårnet og Storsalen () er vist i åpningssekvensen til tv-serien Jul i Blåfjell.

Adkomst 
Merket sti fra Innerdalshytta (405 moh.) til Storvatnet (729 moh.) i Flatvaddalen.  Videre umerket men tydelig sti opp til Tårnskardet mellom Tårnet og Tårnfjellet. Fra Tårnskardet bratt sti med noe kliving opp til toppen. De fleste som går turen bruker ikke sikringsmidler, men ettersom det er bratt og fare for at stein kan løsne bruker mange hjelm, og fordi ruten noen steder er eksponert velger enkelte å sikre med tau.

Bildegalleri

Referanser

Eksterne lenker 
 NRK Test: Innerdalstårnet for amatører! (16. oktober 2007)

Fjell i Sunndal kommune
Trollheimen
Fjell over 1000 meter